OpenLLM-France/wikimedia huggingface dataset:
# 50 d'Aquari

50 d'Aquari (50 Aquarii) és una estrella de la Constel·lació d'Aquari. Té una magnitud aparent de 5,76. Es tracta d'una estrella gegant taronja; posseeix una magnitud absoluta de -0,34 i la seva velocitat radial negativa indica que l'estrella s'acosta al sistema solar.

## Observació

Es tracta d'una estrella situada a l'hemisferi celeste austral, molt a prop de l'equador celeste; el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 5,8 està al límit de la visibilitat a ull nu. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 01-10-1989, pàg. 245–266. DOI: 10.1086/191373.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 3 «The lithium abundances of a large sample of red giants» (en anglès). Astrophysical Journal, 2, 31-03-2014, pàg. 94. DOI: 10.1088/0004-637X/785/2/94.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
# Fèlix Llimós i Chalamanch

Fèlix Llimós i Chalamanch (Barcelona, 22 de novembre de 1916 - Vilassar de Mar, 2 de maig de 1983) fou un futbolista català dels anys 1940.

## Trajectòria

Començà a la Penya Saprissa, l'equip filial de l'Espanyol, d'on passà al Fortpienc i a la UE Sant Andreu un any abans de començar la Guerra Civil. Tot just acabada la contesa ingressà al RCD Espanyol, on jugà més d'una dècada fins a 1951. Al club blanc-i-blau formà un gran mig del camp al costat d'homes com Jaume Arasa o Isidre Rovira. Fou campió de la Copa d'Espanya l'any 1940, temporada en la qual també fou campió de Catalunya, i finalista de copa els anys 1941 i 1947.
Jugà tres partits amb la selecció catalana de futbol entre 1941 i 1944. El 10 de juny de 1951 es disputà un partit d'homenatge a Fèlix Llimós a Sarrià en el qual l'Espanyol derrotà el València CF per 4 a 1.

## Palmarès
### RCD Espanyol

* Copa espanyola: 1
** 1939-40
* Campionat de Catalunya de futbol: 1
** 1939-40

## Referències

* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.
* ↑ «Falleció Llimós». La Vanguardia, 03-05-1983.
* ↑ «Ha muerto Fèlix Llimós». Mundo Deportivo, 03-05-1983.
* ↑ «Fèlix Llimós». hallofameperico. [Consulta: 8 gener 2012].
* ↑ «En Sarriá». Mundo Deportivo, 11-05-1951.

## Enllaços externs

* Perfil a BDFutbol
# Ctesifont (poeta)

Ctesifont (grec antic: Κτησιφῶν, llatí: Ctesiphon) fou un poeta grec atenès que va escriure una sèrie d'himnes militars anomenats κόλαβροι. Sembla que va viure a la cort del rei Àtal I de Pèrgam (241 aC-197 aC) o Àtal I de Pèrgam (159 a 131 aC), segons Ateneu de Nàucratis, que reprodueix alguns fragments de les seves obres.

## Referències

* ↑ 4.Ctesiphon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 900
# Steele (Missouri)

Steele és una població dels Estats Units a l'estat de Missouri. Segons el cens del 2000 tenia 2.263 habitants.

## Demografia

Segons el cens del 2000, Steele tenia 2.263 habitants, 887 habitatges, i 582 famílies. La densitat de població era de 464,8 habitants per km².
Dels 887 habitatges en un 31,8% hi vivien nens de menys de 18 anys, en un 43,6% hi vivien parelles casades, en un 17,1% dones solteres, i en un 34,3% no eren unitats familiars. En el 30,7% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,11.
Per edats la població es repartia de la següent manera: un 29,7% tenia menys de 18 anys, un 8,8% entre 18 i 24, un 23,8% entre 25 i 44, un 21,8% de 45 a 60 i un 16% 65 anys o més.
L'edat mediana era de 34 anys. Per cada 100 dones de 18 o més anys hi havia 79 homes.
La renda mediana per habitatge era de 20.958 $ i la renda mediana per família de 29.125 $. Els homes tenien una renda mediana de 30.595 $ mentre que les dones 19.286 $. La renda per capita de la població era de 13.695 $. Entorn del 25,5% de les famílies i el 31,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Steele». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Steele». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Saqueig nazi

El saqueig nazi es refereix al robatori d'art i altres articles de valor durant saguejos organitzats als països ocupats durant l'època del Tercer Reich per agents que actuen en nom del Partit Nazi d'Alemanya. El saqueig es va produir a partir de 1933 fins a la fi de Segona Guerra Mundial, sobretot per les unitats militars conegudes com la Kunstschutz (protecció de l'art), encara que la major saqueig va ser adquirit durant la guerra. A més d'objectes de valor com or, plata i monedes, obres culturals van ser robades, entre d'altres pintures, ceràmiques, llibres i tresors religiosos. Encara que una part d'aquests objectes van ser recuperada pels Aliats immediatament després de la guerra, molts més segueixen desapareguts. En l'actualitat, hi ha un esforç internacional en marxa per identificar els objectes de saqueig nazi que encara romanen en parador desconegut, amb la finalitat última de la devolució dels articles a les famílies dels seus legítims propietaris.

## Sistemàtic saqueig nazi

Adolf Hitler va ser un artista fracassat que se li va negar l'admissió a l'Acadèmia de Belles Arts de Viena. No obstant això, es veia si mateix com un gran coneixedor de les arts i, quan va esdevenir Canceller d'Alemanya, va fer complir el seu ideal estètic de la nació. El tipus d'art que va ser afavorit per Hitler i el partit nazi eren retrats i paisatges clàssics per antics mestres, en particular els d'origen germànic. L'art modern que no es trobava entre aquest va ser anomenat art degenerat.

## Enllaços externs

* Saqueig Nazi dels Supervivents de l'Holocaus Network—iSurvived.org (anglès)
# Espiroquetàcies

Els espiroquetàcies (Spirochaetaceae) són una família de microorganismes de l'ordre dels Spirochaetales, del fílum Spirochaetes i del classe Spirochaetes. Atenyen de 50 a 400 μ.
Bacteris anaerobis, anaeròbies facultatives o microaerofilas, helicoidals amb un diàmetre comprès entre 0,1 i 3,0 micròmetres, els extrems no estan corbats. En el peptidoglicà posseeixen L-ornitina. Utilitzen carbohidrats o aminoàcids com a font energètica i carbonada.

## Referències

* ↑ «espiroquetàcies». enciclopèdia.cat. [Consulta: 7 octubre 2020].
# Glossamia beauforti

Glossamia beauforti és una espècie de peix pertanyent a la família dels apogònids.

## Descripció

* Pot arribar a fer 16 cm de llargària màxima.
* 7 espines i 9 radis tous a l'aleta dorsal i 2 espines i 9 radis tous a l'anal.

## Hàbitat

És un peix d'aigua dolça, demersal i de clima tropical (2°S-4°S).

## Distribució geogràfica

Es troba al llac Sentani i la conca del riu Mamberamo (Irian Jaya, Indonèsia).

## Observacions

És inofensiu per als humans.

## Referències

* ↑ Gill T. N., 1863. Catalogue of the fishes of Lower California, in the Smithsonian Institution, collected by Mr. J. Xantus. Part IV. Proc. Acad. Nat. Sci. Phila. v. 15. 80-88.
* ↑ uBio (anglès)
* ↑ Weber, M., 1907. Süsswasserfische von Neu-Guinea ein Beitrag zur Frage nach dem früheren Zusammenhang von Neu-Guinea und Australien. A: Nova Guinea. Résultats de l'expédition scientifique Néerlandaise à la Nouvelle-Guinée. Süsswasserfische von Neu-Guinea ein Beitrag zur Frage nach dem früheren Zusammenhang von Neu-Guinea und Australien. v. 5 (Zool.) pt 2: 201-267, Pls. 11-13.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R., 1991. Field guide to the freshwater fishes of New Guinea. Christensen Research Institute, Madang, Papua Nova Guinea.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Mayumi Kaji

Mayumi Kaji (加治 真弓, 28 de juny de 1964) és una exfutbolista japonesa.

## Selecció del Japó

Va debutar amb la selecció del Japó el 1981. Va disputar 48 partits amb la selecció del Japó. Ha disputat Copa del Món de 1991.

## Estadístiques

Selecció del Japó :
| Anys | Partits | Gols |
| 1981 | 1 | 0 |
| 1982 | 0 | 0 |
| 1983 | 0 | 0 |
| 1984 | 0 | 0 |
| 1985 | 0 | 0 |
| 1986 | 12 | 0 |
| 1987 | 4 | 0 |
| 1988 | 3 | 0 |
| 1989 | 9 | 0 |
| 1990 | 7 | 0 |
| 1991 | 12 | 0 |
| Total | 48 | 0 |

## Referències

* ↑ Japan Football Association(japonès)

## Enllaços externs

* Mayumi Kaji, Fitxa a Soccerway
# A mi manera

A mi manera va ser un programa espanyol de televisió, emès per TVE en la temporada 1989-1990 i presentat per Jesús Hermida, emès de dilluns a divendres en horari de tarda de 15'30 a 18 hores, en substitució del clàssic La tarde.

## Format

L'espai es correspon amb el típic format de magazín, que ja havia signat el seu director en el precursor matutí Por la mañana (1987-1989). Al programa es combinaven actuacions musicals, concursos, tertúlies polítiques i socials, entrevistes i por l'emissió de sèries estatunidenques com Las chicas de oro o Cheers i telenovel·les llatinoamericanes com Cristal, amb la presentació de Chari Gómez Miranda en el paper de Doña Adelaida.

## Col·laboradors

Hermida va comptar per al seu programa amb bona part dels periodistes que li havia acompanyat durant l'esmentat Por la mañana: Nieves Herrero, Irma Soriano… així com nous rostres de la pantalla com Goyo González, Cristina Morató i Concha Galán.
En la tertúlia de l'espai, hom comptava amb la presència de Ladislao Azcona, Amparo Rivelles, Antonio Gala i especialment Camilo José Cela, que va donar la seva primera entrevista en aquest programa després de la concessió del Premi Nobel de Literatura.
El 16 d'abril de 1990, quan Hermida va ser designat per conduir el Telediario nocturn, la presentació del programa passà a mans de María Teresa Campos, que el va conduiro fins a la seva cancel·lació definitiva el 2 de juny de 1990, incorporant-hi nous presentadors com Terelu Campos.

## Premis

Hermida va aconseguir el Premi Ondas per la presentació de l'espai. i Nieves Herrero el TP d'Or 1989.

## Referències

* ↑ A mi manera El País. 11 de setembre de 1989.
* ↑ La tarde cede su hueco a Hermida la próxima semana Diari ABC. 8 d'agost de 1989..
* ↑ Hermida se desplaza a la tarde con A mi manera Diari ABC. 11 de setembre de 1989.
* ↑ Un discurso en defensa de la fábula ante la Academia El País. 24 de novembre de 1989
* ↑ Por fin, María Teresa Campos Diari ABC. 16 d'abril de 1990.
* ↑ María Teresa Campos sustituirá a Jesús Hermida en A mi manera El País. 31 de març de 1990.
* ↑ María Teresa Campos volverá en septiembre con un nuevo programa Diari ABC. 29 de juny de 1990.
* ↑ TVE, la gran ganadora de los Premios Ondas El País. 14 de novembre de 1989.
# Gegants nous de Sants

Els Gegants nous de Sants són uns gegants de Barcelona que s'anomenen Xava i Xinxa i representen dos obrers treballadors de l'Espanya Industrial, una antiga fàbrica tèxtil que s'instal·là al barri a mitjan segle xix i que ocupava el lloc del parc que avui porta aquest nom. Els noms triats per als gegants també els relacionen amb el seu origen: Xava fa referència a la gran quantitat d'immigrants del sud de la Península que van venir a treballar a les fàbriques de Sants, que parlaven català amb accent de la seva terra; Xinxa, en canvi, recorda que les treballadores sortien del carrer molt brutes i amb pudor de les màquines que feien servir.
La història dels gegants nous comença el 1986, un any després de la recuperació dels vells, quan els geganters i entitats del barri decideixen que, al costat de la parella tradicional, calen unes figures més actuals i representatives de Sants.
En Xava i la Xinxa són obra del Gremi d'Artistes de Sants, que els va enllestir el 1986 mateix i de seguida es pogueren presentar al parc de l'Espanya Industrial. Tanmateix, l'any següent va caldre refer les figures de cap a cap, feina que s'encarregà al mestre imatger Domènec Umbert.
Els Gegants nous de Sants tenen una funció important en el calendari festiu del barri: participen en l'acte de lectura del pregó de la festa major, a l'agost, i són amfitrions d'una gran trobada gegantera a l'abril, amb les altres figures de la zona. Quan no surten són exposats permanentment al centre cívic Cotxeres de Sants.

## Referències

* 1 2 3 4 5 6 7 8 «Gegants nous de Sants». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Algoma (Wisconsin)

Algoma és una població dels Estats Units a l'estat de Wisconsin. Segons el cens del 2000 tenia 3.357 habitants.

## Demografia

Segons el cens del 2000, Algoma tenia 3.357 habitants, 1.493 habitatges, i 900 famílies. La densitat de població era de 531,2 habitants per km².
Dels 1.493 habitatges en un 24% hi vivien nens de menys de 18 anys, en un 49,2% hi vivien parelles casades, en un 7,6% dones solteres, i en un 39,7% no eren unitats familiars. En el 35,5% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,1% tenia menys de 18 anys, un 7,3% entre 18 i 24, un 26,5% entre 25 i 44, un 22,9% de 45 a 60 i un 22,3% 65 anys o més.
L'edat mediana era de 42 anys. Per cada 100 dones de 18 o més anys hi havia 86,4 homes.
La renda mediana per habitatge era de 35.029 $ i la renda mediana per família de 46.552 $. Els homes tenien una renda mediana de 30.349 $ mentre que les dones 22.650 $. La renda per capita de la població era de 18.043 $. Aproximadament el 3,4% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Algoma» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Algoma». American Fact Finder. Oficina del Cens dels Estats Units, 12-01-2010.
# Sansanding

Sansanding és una petita població de Mali, a la regió de Ségou, cercle de Ségou, a pocs quilòmetres al nord de la ciutat de Ségou, a la riba del riu Níger.
El setembre de 1885 el tinent de vaixell Davoust va planejar repetir el viatge de Mungo Park pel riu Níger fins a Tombuctú i fins i tot fins als ràpids de Boussa. Va demanar al comandant Combes permís per anar fins a Macina que li fou concedit, amb la missió de signar tractats amb els caps de les ribes del riu. Va sortir el 6 de setembre acompanyat del capità Delanneau (que ja havia signat un tractat amb Nyamina); va passar per Ségou i després Sansanding; en aquesta població va signar un tractat. Tot i així la comarca no va passar a França de manera efectiva en aquell moment, sinó el 1890 amb la conquesta de Ségou. El 1891 fou declarada capital d'un nou regne (vegeu Regne de Sansanding).

## Referències

* Histoire de la conquête du Soudan français (1878-1899) pel Tinent Gatelet
# Espirularis

Els espirularis (Spirularia) són un ordre de cnidaris antozous de la subclasse Ceriantaria. És un dels dos ordres que componen els ceriantaris i inclou dues famílies, Botrucnidiferidae i Cerianthidae, i al voltant de 100 espècies. Els dos ordres difereixen en el tipus de cnidòcits, les mides relatives dels discos orals i la forma i estructura dels mesenteris.
Es tracta d'anemones que viuen en tubs semblants al pergamí fixades a sediments tous; tenen dos espirals de tentacles, essent els exteriors són molt més llargs que els interiors.

## Referències

* ↑ Coelenterate biology 2003 : trends in research on Cnidaria and Ctenophora : proceedings of the 7th International Conference on Coelenterate Biology, held at the University of Kansas, Lawrence, Kansas, U.S.A., 6-11 July 2003. Dordrecht: Kluwer Academic Publishers, 2004. ISBN 9781402027628.
* ↑ «Spirularia» (en anglès). WoRMS - World Register of Marine Species. [Consulta: 22 gener 2019].
* ↑ The cnidaria, past, present and future : the world of Medusa and her sisters. Switzerland: Springer, [2016]. ISBN 9783319313054.
# Acant (desambiguació)

«Acant» té aquests significats:
* Biologia:
** Acant (nom científic Acanthus), gènere de plantes de la família Acantàcia
* Història:
** Acant, ciutat de l'antiga Grècia
** Acant d'Esparta, atleta de l'antiga Grècia
Viccionari
# Culteranisme

El culteranisme també anomenat gongorisme és un dels corrents principals de la literatura barroca en castellà, derivat del conceptisme. Es basa en la complicació formal, amb referències clàssiques, molts llatinismes i cultismes i paraules poc usuals, preferentment esdrúixoles i derivades. El seu màxim exponent és Luis de Góngora, i a l'inici era un terme despectiu.
Les obres culteranes volen suscitar l'admiració del lector per una pretesa perfecció, en crear un món il·lusori de bellesa. Altres autors eren Gabriel de Bocángel, Francisco Trillo Figueroa, Salvador J.Polo de Medina, Juan de Tassis y Peralta i la mexicana sor Juana Inés de la Cruz.
| « | castellà: Era del año la estación florida en que el mentido robador de Europa […] luciente honor del cielo en campos de zafiro pace estrellas. | català: Era la primavera quan el mentider [Zeus, disfressat de bou], va raptar Europa […] lluint honor del cel en camps de safir peix estrelles. | » |
| — Luis de Gongora, Soledades ||||

## Referències

* 1 2 3 4 «Culteranisme». Gran Enciclopèdia Catalana. Barcelona: Grup Enciclopèdia Catalana.
* ↑ «Baroque Literature overview». Spanish books, 2011. [Consulta: 6 gener 2022].
* ↑ de Góngora y Argote, Luis. Soledades (en castellà), 1991.
# Stepove (Pervomàiske)

* Per a altres significats, vegeu «Stepove».
Stepove (en (ucraïnès): Степове, en rus: Степное) és un poble de la República Autònoma de Crimea, a Ucraïna, que el 2014 tenia 1.461 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Sebastian Baldauf

Sebastian Baldauf (Niedersonthofen, Waltenhofen, Baviera, 22 de gener de 1989) és un ciclista alemany, professional des del 2013 i actualment a les files del Team Vorarlberg.

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Membre superior

El membre o extremitat superior és cadascuna de les extremitats que es fixen a la part superior del tronc. Està compost per 4 parts fàcilment distingibles: mà, avantbraç, braç i cintura escapular. En altres paraules va des de l'espatlla fins als dits. Té un total de 32 ossos i 42 músculs.
Com es podrà apreciar més endavant, després de la segmentació del membre, és un error molt constant citar-lo com a "braç". Aquest terme només s'assigna al segon segment del membre superior localitzat entre l'espatlla i el colze.

## Cintura escapular

La cintura escapular està composta per l'escàpula i la clavícula, dos a cada costat, que fixen els membres superiors a la part superior del tronc -tòrax- a nivell de les espatlles.

### Escàpula

Té tres fosses: subescapular, supraespinosa i infraespinosa. La fossa subescapular és anterior i és el lloc d'origen del múscul subescapular. La fossa supraespinosa és posterior i superior i és el lloc d'origen del múscul supraespinós. La fossa infraespinosa és posterior i inferior i és el lloc d'origen del múscul infraespinós. La fossa supraespinosa i infraespinosa queden dividides per l'espina, que acaba a l'acròmion.
Té dues vores: axil·lar i vertebral. En la vora vertebral s'incerten els músculs romboides, i en l'axil·lar els músculs rodons. Té una apòfisi anomenada coracoides, on s'originen el múscul coracobraquial i múscul bíceps braquial, i on s'incerta el múscul pectoral menor. L'acròmion és l'extensió de l'espina i és el lloc d'articulació amb la clavícula.

### Clavícula

Té forma de "s". Les seves parts són: cap, cos i vores. La vora esternal s'articula -com el seu nom indica- amb l'estèrnum, mentre que la vora acromial ho fa amb l'acròmion.

## Braç

El seu esquelet està format per un sol os: l'húmer.

## Avantbraç

Està format pel cúbit i el radi.

## Mà

Té un esquelet complex, format per:
* Carp
* Metacarp
* Falanges

## Bibliografia

* Principios de Anatomía y Fisiología. Tortora Derrickson. Editorial Médica Panamericana.
* Anatomía con Orientación Clínica. Keith Moore. Editorial Médica Panamericana.

## Vegeu també

* Tronc
* Membre inferior
# AMPA

AMPA té els següents significats:
* Associació de Mares i Pares d'Alumnes, organització dels pares i les mares dels alumnes d'un centre educatiu.
* Receptor AMPA, receptor àcid α-amino-3-hidroxi-5-metil-4-isoazolepropionic.
Viccionari